Партизанаринра подпольщикарин ягъ — це дата э календардиъ хье хIуькуматин. Ме ягъ акьуна Iу ис дала хьуна адава, амме ттур ая. Ме ис хьибудпефдала дава аркьай. Ме ягъ хьас авалан багьанабур ая. 29 пе июньдиъ 1941 иса аттархьуне Директива Совнаркомдин СССР ЦК йинра ВКП (б) партийныйра советский идарабурис дегIви ая хье хIуькуматин регионарисра районарисра. Директивайиъ пуна уйи душманди фацуна ая джиларил аркьагъилди партизанарин отрядара, диверсиооный группабур душмандин армихъай дегIви акьас, душманарисра гин илдешарис ккихас давере гьава, гьер Iамайиъ хъиркIенгъилди гебурихъ, гебурин курар арайил даверегъилди. Подпольщикаринра партизанарин группа акьас кIилиъ адеф дегIви хъучучIухаба э. мегунастегьен кьацIра фикираракегьей уй хьуна адава хIуькуматин хIаттарин партизанарин движение акьас. Гебури агъай хьуна ая душман адечи хьин ге адикуна тин джилил акьасе дег ви, иъра чIукь адаверегъилди, адайшу иъра тин джилил адаверегъилди. Амма партизанарин отрядар акьуф ппара кумак хьуне. Мебур акьуф душман нандиъра сакинди артай хьундава. Ме карди ппара алзийине гитлеровцебурил. Суьре исалас Директива аттахьуна 1941 исан ахирахъди, партизанар хьуне 90 000 инсан, партизанарин отряд — 2 000 вартт. Партизанарин движенибурин яI хьуне «Центр» агъа армибурин группа — джалла Белоруссия, Брянщина, Смоленщина, Орловщина. Агъзурар подпольщикари кар аркьай хьуне Украинайиъра, Прибалтикайиъра, Крымдиъра РСФСРдин югдиъра. Са чIалалди подпольный партизанарин движенибури ацIуна уйи джалла немцарихъди хъая багв — джемеIетис фи акьунара кканди адавуйи дуз хьас немцарив хIавел фай, джемеIетин хаб ккеттаркуб ппара кьуват хъафра хьуне, зурбадалди хьуне.
Партизанарин хабккеттаркуб Великий Отечественныйдиъ хьуне хье дадарин партизанарин гIедатар — хье халкь вардиш дава душман ватандин джилил амиатас.